**Obrazloženje provedbe**

 **PLANA RAZVOJNIH PROGRAMA**

 **za 2020. godinu**

1. **PRAVNI TEMELJ**

 U skladu sa strateškim ciljevima iz Plana ukupnog razvoja Grada Novska 2020. – 2022., planirana sredstva za provedbu razvojnih projekata. Sukladno članku 108. stavku 5. Zakona o proračunu polugodišnji i godišnji izvještaj o izvršenju proračuna jedinice lokalne i područne (regionalne) samouprave sadrži izvještaj o provedbi plana razvojnih programa. U nastavku slijedi realizacija plana za 2020. godinu:

1. **KAPITALNI PROJEKT K100026 AGLOMERACIJA NOVSKA**

**Strateški cilj 2. Zaštita prirodnih resursa te povijesno-kulturnog nasljeđa**

**Prioritet 2.1. Unapređenje javne, komunalne i prometne infrastrukture**

**Mjera 2.1.2. Izgradnja sustava odvodnje i pročišćavanja otpadnih voda**

 Projektom aglomeracije Novska planira se izgraditi 42.000 m kanalizacijske mreže na području samog grada Novske, te prigradskim naseljima Bročice, Stari Grabovac, Paklenica, Voćarica, Jazavica, Roždanik i manji dio Rajića, te obnoviti vodovodnu mrežu u gradu Novska u dužini 13.000 m. Projekt se sufinancira iz sredstava EU fondova i nacionalnih sredstava u omjeru 70% : 30%. U dijelu nacionalnih sredstava sudjeluju Ministarstvo zaštite okoliša i energetike, Hrvatske vode i Grad Novska u različitim omjerima, gdje Grad Novska participira s najmanjim udjelom.

Radovi na izgradnji sustava su započeti u 2020. godini, no zbog problema uslijed pandemije koronavirusa su se u prvom dijelu godine odvijali usporeno, pa je i realizacija iz tog razloga manja od planirane. Radovi na izgradnji sustava odvodnje otpadnih voda u naselju Bročice su gotovo završeni, započeti su radovi u Starom Grabovcu, Paklenici i Voćarici, te je u promatranom periodu izvedeno 16 000 m cjevovoda. U gradu Novska su započeti radovi na obnovi vodovoda, te je ukupno postavljeno 4 800 m novog cjevovoda.

 Nositelj ovog projekta je gradska tvrtka Vodovod Novska d.o.o., te je Grad Novska za radove izvedene u 2020. godini transferirao tvrtki Vodovod Novska d.o.o. temeljem njihovih zahtjeva iznos od 1.145.589,94 kn.

1. **KAPITALNI PROJEKT K100035 Kanalizacija Brestača – Nova Subocka**

**Strateški cilj 2. Zaštita prirodnih resursa te povijesno-kulturnog nasljeđa**

**Prioritet 2.1. Unapređenje javne, komunalne i prometne infrastrukture**

**Mjera 2.1.2. Izgradnja sustava odvodnje i pročišćavanja otpadnih voda**

 Kroz ovaj projekt je planirano i ukupno izgrađeno 5.000 m cjevovoda na izgradnji sustava otpadnih voda u naseljima Brestača i Nova Subocka. U prethodnom razdoblju je bilo izgrađeno 4800 m, te je početkom 2020. godine izvedeno i preostalih 200 m trase u naselju Nova Subocka i time su radovi na izgradnji ovog sustava završeni.

 Nositelj projekta je gradska tvrtka Vodovod Novska d.o.o. Projekt sufinanciraju Hrvatske vode i Grad Novska u omjeru 80% : 20%, te je Grad Novska za radove izvedene u 2020. godini transferirao tvrtki Vodovod Novska d.o.o. temeljem njihovih zahtjeva iznos od 121.999,23 kn.

1. **KAPITALNI PROJEKT K100007 Klaster kulture na temeljima kulturne baštine povijesne jezgre Novske**

**Strateški cilj 2. Zaštita prirodnih resursa te povijesno-kulturnog nasljeđa**

**Prioritet 3.2. Poboljšanje sustava javnih, socijalnih i zdravstvenih usluga i sadržaja**

**Mjera 3.2.1. Izgradnja novih i modernizacija postojećih javnih, socijalnih i zdravstvenih objekata prilagođenih osobama s invaliditetom**

 Ovim projektom provodi se rekonstrukcija starog hotela Knopp u Novskoj i njegova dogradnja te njegova prenamjena u društvenu i manjim djelom (< 20%) ugostiteljsku namjenu. U građevini se predviđa smještaj prostorija za potrebe razvoja kulturne djelatnosti koji će obuhvaćati prostore za: zavičajnu muzejsku zbirku, galerijski prostor, multifunkcionalnu dvoranu, prostore za radionice tradicijskih vještina, prostore za djelovanje KUD-ova te u manjem dijelu turističke komponente – ugostiteljski sadržaji i prodavaonica lokalnih suvenira.

 Radovi na rekonstrukciji i dogradnji su započeli u travnju 2020. godine, no zbog problema uslijed pandemije koronavirusa (radnici na bolovanju, usporena isporuka materijala), a i urušavanja prouzročenog potresom te dugotrajnih pregovora s Konzervatorskim odjelom oko rješavanja novonastalih situacija, radovi teku nešto sporije nego je bilo planirano. Završetak radova na rekonstrukciji i dogradnji hotela je planiran za studeni 2022. godine i očekuje se da će se taj rok i poštovati. Tijekom 2020. godine je od planiranih 25 % ukupnih radova realizirano cca 18 %.

 Nositelj projekta je Grad Novska. Projekt se financira vlastitim sredstvima grada Novske te sredstvima pomoći. Trošak radova i nadzora obavljenih u 2020. godini iznosi 5.026.537,32 kn, od čega je 854.447,38 kn vlastitih prihoda Grada Novske, dok ostatak od 4.172.089,94 kn čine sredstva kapitalnih pomoći.